**VIETINĖS RINKLIAVOS MOKĖJIMO, KELIO ŽENKLO „REZERVUOTA STOVĖJIMO VIETA“ ĮRENGIMO MOKAMOSE STOVĖJIMO VIETOSE IR SPECIALIŲ LEIDIMŲ IŠDAVIMO SUTARTIS**

20 m. d. Nr.

Kaunas

Rinkliavą renkanti organizacija – Biudžetinė įstaiga „Parkavimas Kaune” (toliau – Rinkliavą renkanti organizacija), atstovaujama direktoriaus Justo Limanausko, veikiančio (-ios) pagal Rinkliavą renkančios organizacijos įstatus, ir.............................. (toliau – Užsakovas), atstovaujamas (-a) ...................., veikiančio (-ios) pagal ................................, vadovaudamiesi (-osi) Vietinės rinkliavos už naudojimąsi nustatytomis Kauno miesto vietomis transporto priemonėms statyti nuostatais, patvirtintais Kauno miesto savivaldybės tarybos 2016 m. gegužės 24 d. sprendimu Nr. T-256 „Dėl Vietinės rinkliavos už naudojimąsi nustatytomis Kauno miesto vietomis transporto priemonėms statyti nuostatų ir Kauno miesto vietų, kuriose renkama ši rinkliava, sąrašo patvirtinimo“ (toliau – Nuostatai), ir Kelio ženklo „Rezervuota stovėjimo vieta“ įrengimo, pašalinimo ir specialių leidimų statyti transporto priemones šio ženklo galiojimo zonoje išdavimo tvarkos aprašu, patvirtintu Kauno miesto savivaldybės administracijos direktoriaus 2015 m. birželio 02d. įsakymu Nr. A-1828 „Dėl Kelio ženklo „Rezervuota stovėjimo vieta“ įrengimo, pašalinimo ir specialių leidimų statyti transporto priemones šio ženklo galiojimo zonoje išdavimo tvarkos aprašo patvirtinimo“ su vėlesniais pakeitimais (toliau – Aprašas), sudarė šią sutartį (toliau – sutartis):

**I SKYRIUS**

**SUTARTIES DALYKAS**

1. Kelio ženklo „Rezervuota stovėjimo vieta“ (toliau – kelio ženklas) įrengimas transporto priemonių stovėjimo vietose, kuriose renkama Kauno miesto savivaldybės tarybos nustatyta vietinė rinkliava (toliau – mokamos vietos), pagal Apraše nustatyta tvarka suderintą Kelio ženklo įrengimo schemą, ir specialių leidimų statyti transporto priemones kelio ženklo galiojimo zonoje išdavimas (toliau – Paslaugos) ir vietinės rinkliavos už naudojimąsi nustatytomis Kauno miesto vietomis transporto priemonėms statyti (toliau – vietinė rinkliava) mokėjimas. Įrengti kelio ženklai yra Kauno miesto savivaldybės nuosavybė.

**II SKYRIUS**

**SUTARTIES KAINA**

2. Rinkliavą renkanti organizacija paslaugas teikia pagal Kauno miesto savivaldybės tarybos 2015 m. balandžio 2 d. sprendimu Nr. T-145 „Dėl VšĮ „Automobilių stovėjimo aikštelės“ teikiamų specialių leidimų išdavimo, kelio ženklo „Rezervuota stovėjimo vieta“ įrengimo ir pašalinimo paslaugų įkainių nustatymo“ patvirtintus įkainius ir renka vietinę rinkliavą pagal Nuostatuose nustatytus vietinės rinkliavos tarifus.

**III SKYRIUS**

**ŠALIŲ ĮSIPAREIGOJIMAI**

3. Rinkliavą renkanti organizacija įsipareigoja:

3.1. pagal Aprašo nustatyta tvarka Užsakovo parengtą ir suderintą kelio ženklo įrengimo schemą per 10 darbo dienų nuo išankstinio sumokėjimo už paslaugas įrengti kelio ženklą, vadovaudamasi Kelio ženklų įrengimo ir vertikaliojo ženklinimo taisyklėmis, patvirtintomis Lietuvos Respublikos susisiekimo ministro 2012 m. sausio 31 d. įsakymu Nr. 3-83 „Dėl Kelio ženklų įrengimo ir vertikaliojo ženklinimo taisyklių patvirtinimo“ (toliau – Taisyklės), ir išduoti specialius leidimus statyti transporto priemones kelio ženklo galiojimo zonoje, kaip tai nustatyta Apraše;

3.2 eksploatuoti įrengtus kelio ženklus ir užtikrinti, kad įrengti kelio ženklai   
atitiktų Taisyklėse nurodytus reikalavimus;

3.3 nutrūkus sutarčiai pašalinti pagal sutartį įrengtą kelio ženklą.

4. Užsakovas įsipareigoja:

4.1. pagal Kauno miesto savivaldybės tarybos 2015 m. balandžio 2 d. sprendimu Nr. T-145 „Dėl VšĮ „Automobilių stovėjimo aikštelės“ teikiamų specialių leidimų išdavimo, kelio ženklo „Rezervuota stovėjimo vieta“ įrengimo ir pašalinimo paslaugų įkainių nustatymo“ patvirtintus įkainius per 5 darbo dienas nuo sutarties įsigaliojimo sumokėti už paslaugas ir vietinę rinkliavą pagal Nuostatuose nustatytą vietinės rinkliavos tarifą Apraše nustatyta tvarka;

4.2. pasibaigus išankstinio vietinės rinkliavos mokėjimo terminui nustatytą vietinę rinkliavą mokėti kiekvieną mėnesį iki einamojo mėnesio 10 d.;

4.3. Kauno miesto savivaldybės tarybos sprendimu pakeitus vietinės rinkliavos tarifus, mokėti vietinę rinkliavą pagal pakeistą tarifą nuo Kauno miesto savivaldybės tarybos sprendimo įsigaliojimo dienos ir, jeigu buvo atliktas išankstinis vietinės rinkliavos mokėjimas, kompensuoti vietinės rinkliavos dydžių skirtumą;

4.4. naudotis rezervuotomis transporto priemonių stovėjimo vietomis pagal Kelių eismo taisyklių, patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“, Nuostatų ir Aprašo reikalavimus;

4.5. savavališkai nekeisti kelio ženklo įrengimo vietos, kelio ženklo galiojimo zonos, neįrengti prie kelio ženklo papildomų lentelių, neįrengti naujų kelio ženklų, negaminti ir neišduoti leidimų naudotis įrengtomis rezervuotomis transporto priemonių stovėjimo vietomis.

**IV SKYRIUS**

**ŠALIŲ ATSAKOMYBĖ IR TEISĖS**

5. Rinkliavą renkanti organizacija turi teisę vienašališkai nutraukti šią sutartį ir pašalinti pagal ją įrengtą kelio ženklą, jei Užsakovas nevykdo įsipareigojimų ir (arba) jei yra Apraše nurodytos aplinkybės. Apie sutarties nutraukimą Rinkliavą renkanti organizacija turi įspėti Užsakovą prieš 10 kalendorinių dienų. Nutraukus sutartį, už kelio ženklo įrengimą ir specialių leidimų išdavimą sumokėtos lėšos Užsakovui negrąžinamos. Nepanaudota vietinė rinkliava grąžinama teisės aktų nustatyta tvarka.

6. Užsakovas turi teisę vienašališkai nutraukti šią sutartį ir reikalauti grąžinti sumokėtas lėšas, jei Rinkliavą renkanti organizacija nevykdo 3 punkte nurodytų įsipareigojimų.

7. Šalys atleidžiamos nuo atsakomybės už sutartinių įsipareigojimų nevykdymą, esant nenugalimos jėgos *(force majeure)* aplinkybėms, pagal taisykles, nustatytas Lietuvos Respublikos civiliniame kodekse.

**V SKYRIUS**

**KITOS SĄLYGOS**

8. Sutartis įsigalioja šalims ją pasirašius. Sutartis galioja 12 mėnesių. Šalių susitarimu ji gali būti pratęsta kasmet.

9. Vykdydamos sutartį, šalys vadovaujasi Aprašu, Nuostatais ir kitais Lietuvos Respublikos teisės aktais.

10. Sutarties sąlygos sutarties galiojimo metu negali būti keičiamos.

11. Šalys visus su sutartimi susijusius dokumentus turi būti įforminti raštu lietuvių kalba ir išsiųsti registruotu paštu per kurjerį, faksu ar elektroniniu paštu.

12. Iškilusius ginčus dėl sutarties vykdymo šalys sprendžia tarpusavio susitarimu, o nesusitarusios – Lietuvos Respublikos įstatymų nustatyta tvarka.

13. Sutartis sudaroma dviem vienodą teisinę galią turinčiais egzemplioriais – po vieną egzempliorių abiem šalims.

14. Pasikeitus šalių adresams ir rekvizitams, šalys privalo per 3 darbo dienas apie tai informuoti viena kitą.

15. Prie sutarties pridedami dokumentai yra laikomi neatskiriama jos dalimi:

15.1. Suderinta kelio ženklo įrengimo schema, .............................

(lapų skaičius)

15.2. .........................................

(kiti dokumentai, jeigu pridedama)

**VI SKYRIUS**

**ŠALIŲ ADRESAI IR ATSISKAITOMOSIOS SĄSKAITOS**

|  |  |  |  |
| --- | --- | --- | --- |
| **Rinkliavą renkanti organizacija Užsakovas**  Biudžetinė įstaiga “Parkavimas Kaune”  Puodžių g.24-1, LT- 44295 Kaunas  Įmonės kodas: 134929849  PVM kodas LT 349298414  A/s.: LT 107044060008057611  AB SEB BANKAS  Telefonas/ faksas: 8 (37) 321648  [info@parkavimaskaune.lt](mailto:asa@parkavimaskaune.lt)   |  |  |  | | --- | --- | --- | |  |  |  |   Direktorius A. V. A. V.    (pareigos)    (parašas)  Justas Limanauskas  ( ( (vardas, pavardė) |